DEĊIŻJONI TAL-KUMMISSJONI
tal-5 ta' April 2006
li temenda d-Deċiżjoni 2005/393/KE dwar żoni ristretti fir-rigward tal-bluetongue fl-Italja
(innotifikata taħt dokument numru C(2006) 1260)
(Test b'rilevanza għaż-ŻEE)
(2006/268/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2000/75/KE ta' l-20 ta' Novembru 2000 li tistabbilixxi dispożizzjonijiet speċifiċi għall-kontroll u l-eradikazzjoni tal-bluetongue (1), u b'mod partikolari l-Artikolu 8 (3) (c) u t-tielet paragrafu ta' l-Artikolu 19 tagħha,
Billi:
(1)
Id-Direttiva 2000/75/KE tistabbilixxi regoli u miżuri ta' kontroll biex jiġi kkumbattut il-bluetongue fil-Komunità, inkluż it-twaqqif ta' żoni ta' protezzjoni u ta' sorveljanza u projbizzjoni li ma tippermettix li annimali jħallu dawn iż-żoni.
(2)
Id-Deċiżjoni tal-Kummissjoni 2005/393/KE tat-23 ta' Mejju 2005 dwar żoni ta' protezzjoni u ta' sorveljanza u kundizzjonijiet li japplikaw għall-movimenti minn jew f'dawn iż-żoni (2) tipprovdi għad-demarkazzjoni taż-żoni ġeografiċi globali fejn iż-żoni ta' protezzjoni u sorveljanza (“iż-żoni ristretti”) għandhom jiġu stabbiliti mill-Istati Membri fir-rigward tal-bluetongue.
(3)
L-Italja infurmat lill-Kummissjoni li ebda virus ma ċċirkola fil-provinċji ta' Livorno u Pisa sa minn April 2005.
(4)
Konsegwentement, dawn il-provinċji għandhom jitqiesu ħielsa mill-bluetongue u, fuq il-bażi tat-talba sostanzjata mressqa mill-Italja, għandhom jitneħħew mil-lista li telenka ż-żoni ristretti.
(5)
Id-Deċiżjoni 2005/393/KE għandha għalhekk tiġi emendata skond dan.
(6)
Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Fl-Anness I mad-Deċiżjoni 2005/393/KE, fil-parti għaż-Żona B, fir-ringiela għat-Toscana, għandhom jitħassru “Pisa” u “Livorno”.
Artikolu 2
Din id-Deċiżjoni għandha tapplika mill-jum li jiġi wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, nhar il-5 ta' April 2006.